**Rámcová dohoda č. ...**

**na dodávku kancelárskych potrieb**

uzatvorená podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa ustanovení zákona
č. 513/1991 Zb. Obchodného zákonníka v znení neskorších predpisov

(ďalej len „Dohoda“)

medzi

**Kupujúci:**

Názov: **Pôdohospodárska platobná agentúra**

Sídlo : Hraničná 12, 815 26 Bratislava

IČO: 30794323

IČ DPH: SK2021781630

Štatutárny orgán: Ing. Marek Čepko, generálny riaditeľ

Bankové spojenie: Štátna pokladnica

IBAN: SK32 8180 0000 0070 0011 6152

*(ďalej len „****Kupujúci****“)*

a

**Predávajúci:**

Obchodné meno/názov:

Sídlo:

IČO:

DIČ:

IČ DPH:

Štatutárny orgán:

Zapísaná:

Bankové spojenie:

IBAN:

SWIFT:

*(ďalej len „****Predávajúci****“)*

(Kupujúci a Predávajúci ďalej spoločne ako „strany dohody“ alebo „účastníci dohody“)

**Článok I.**

**Úvodné ustanovenie**

Rámcová dohoda sa uzatvára v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky**: „*Dodávka kancelárskych potrieb“***

**Článok II.**

**Právne predpisy**

Vzájomné vzťahy oboch strán dohody sa riadia ust. zákona č. 513/1991 Zb. - Obchodný zákonník v znení neskorších predpisov (ďalej len „Obchodný zákonník“), ust. zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“) a vyhláškou Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“) a zákona č. 343/2015 Z. z. o verejnom obstarávaní v znení a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a ďalšími právnymi predpismi, ktoré upravujú oblasť predmetu tejto Dohody.

**ČI. III.**

**Predmet Rámcovej dohody**

* 1. Predmetom tejto Dohody je záväzok Predávajúceho postupne dodávať Kupujúcemu kancelárske potreby (ďalej len „tovar“) podľa kalkulácie a špecifikácie uvedenej v Prílohe č. 1 a 2 tejto Dohody, vrátane jeho dopravy do miesta dodania určeného Kupujúcim a vykládky do určených priestorov v mieste dodania a záväzok Kupujúceho zaplatiť Predávajúcemu za riadne a včasné dodanie tovaru kúpnu cenu uvedenú v čl. IV tejto Dohody.
	2. Plnenie predmetu Dohody sa bude realizovať na základe písomných objednávok vystavených Kupujúcim podľa jeho aktuálnych potrieb za cenu dohodnutú v čl. IV Dohody. Zmluvné strany sa zaväzujú, že za účelom plnenia tejto Dohody sa budú pri uzatváraní jednotlivých objednávok riadiť ustanoveniami tejto Dohody.
	3. Predávajúci sa zaväzuje dodávať tovar Kupujúcemu na základe objednávok riadne a včas v dohodnutej kvalite, množstve a v dohodnutej cene, vrátane jeho dopravy do miesta dodania určeného Kupujúcim a vykládky do určených priestorov v mieste dodania.
	4. Kupujúci si vyhradzuje právo neodobrať celé maximálne množstvo tovaru uvedeného v Prílohe č. 1 tejto Dohody. Predávajúci sa zaväzuje uvedené právo Kupujúceho na neodobratie celého maximálneho množstva tovaru akceptovať. Neodobratie tovaru Kupujúcim v celom množstve nezakladá právo Predávajúceho uplatniť si nárok na náhradu škody a ani právo Predávajúceho od tejto Dohody odstúpiť.
	5. Účastníci dohody sa vzájomne zaväzujú, že pri uzatváraní jednotlivých čiastkových plnení, na základe ktorých sa Predávajúci zaviaže dodať Kupujúcemu dohodnutý tovar a previesť na neho vlastnícke právo k tomuto tovaru a Kupujúci sa zaviaže Predávajúcemu zaplatiť za riadne dodaný tovar dohodnutú kúpnu cenu, sa budú riadiť ustanoveniami tejto Rámcovej dohody.

 **Článok IV.**

 **Finančný limit a kúpna cena Rámcovej dohody**

Kúpna cena za predmet Dohody je stanovená v zmysle zákona č. 18/1996 Z .z. o cenách v znení neskorších predpisov a na základe verejného obstarávania.

Celkový finančný limit predmetu plnenia počas platnosti a účinnosti tejto Dohody za všetky dodávky tovaru je stanovený ako konečný a nesmie prekročiť sumu ...,- EUR bez DPH, v ktorom sú  započítané všetky náklady Predávajúceho súvisiace s dodaním tovaru, dopravy do miesta dodania, zabezpečením vykládky a vynesenia do určených priestorov v mieste dodania a akékoľvek iné náklady Predávajúceho.

K celkovému finančnému limitu uvedeného v bode 4.2 tohto článku Dohody bude pripočítaná DPH podľa platných predpisov v čase uskutočnenia zdaniteľného plnenia.

Kupujúci nie je povinný vyčerpať celkový finančný limit za plnenie predmetu Dohody.

Celkový finančný limit za predmet Dohody obsahuje všetky náklady dodávateľa spojené s

plnením predmetu Dohody (kompletizácia, dodávka tovaru, doprava a vykládka tovaru) a tiež všetky dane, clá, poplatky, príp. iné platby ustanovené osobitnými predpismi, ako aj iné náklady súvisiace s plnením predmetu Dohody.

Predávajúcemu nevznikne nárok na úhradu akýchkoľvek dodatočných nákladov; všetky ceny

predložené Predávajúcim zohľadňujú primerané, preukázateľné náklady a primeraný zisk.

 **Článok V.**

 **Platobné podmienky**

5.1 Účastníci dohody sa dohodli, že úhrada za predmet Dohody bude realizovaná formou bezhotovostného platobného styku bez zálohovej platby na základe čiastkového plnenia predmetu Dohody.

5.2 Úhrada ceny za jednotlivé čiastkové plnenia predmetu Dohody, na základe písomných objednávok, bude realizovaná priebežne na základe samostatného daňového dokladu – faktúry. Predávajúcemu vznikne právo na vystavenie faktúry dňom riadneho a včasného dodania predmetu Dohody na základe jednotlivých objednávok, odsúhlasených a potvrdených zodpovednými zástupcami oboch účastníkov dohody.

5.3 Faktúry vystavené v zmysle tejto Dohody musia obsahovať názvy a množstvá jednotlivých tovarov, jednotkové ceny, ceny za jednotlivé položky a celkovú fakturovanú sumu za jednotlivé druhy tovaru a všetky náležitosti ustanovené podľa zákona č. 222/2004 Z. z. o dani z pridanej hodnoty v znení neskorších predpisov, identifikačné údaje Kupujúceho v zmysle tejto Dohody, číslo tejto Dohody a číslo bankového účtu uvedené v záhlaví tejto Dohody. Prílohou faktúry bude/ú kópia/e dodacieho/dodacích listu/listov potvrdených Kupujúcim.

5.4 Ak akákoľvek faktúra vystavená v zmysle tejto Dohody nebude obsahovať náležitosti dohodnuté v tejto Dohode má Kupujúci právo vrátiť faktúru Predávajúcemu na prepracovanie. Splatnosť takto vystavenej a vrátenej faktúry sa zruší a nová splatnosť začne plynúť dňom preukázateľného doručenia opravenej a správne vystavenej faktúry.

5.5 Lehota splatnosti riadne vystavenej a doručenej faktúry je do 30 dní odo dňa jej preukázateľného doručenia Kupujúcemu.

5.6 Faktúry za dodanie tovaru Predávajúci zašle na ústredie Kupujúceho, t. j.na adresu Pôdohospodárska platobná agentúra, Hraničná 12, 815 26 Bratislava.

 **Článok VI.**

 **Zadávanie objednávok, miesto, čas a spôsob dodania tovaru**

* 1. Konkrétne množstvá tovaru budú vždy určené priebežne v samostatných objednávkach, v ktorých Kupujúci uvedie najmä nasledovné údaje: požadované množstvo tovaru, termín dodania tovaru, cena tovaru a miesto dodania. Kupujúci tiež v každej objednávke uvedie kontaktné údaje zodpovedného zástupcu Kupujúceho určeného na kontakt s Predávajúcim.
	2. Predávajúci sa zaväzuje, že Kupujúcemu dodá tovar :
	3. v dohodnutom množstve podľa objednávky Kupujúceho,
	4. v predpísanej alebo schválenej akosti (pokiaľ je záväzne ustanovená alebo pokiaľ to vyplýva z osobitných predpisov, napr. technických noriem) alebo v akosti uvádzanej výrobcom, inak v obvyklej akosti,
	5. s vyznačenými údajmi o výrobcovi a tovare, a to v súlade s príslušnými právnymi predpismi,
	6. v riadnom obale, pričom tovar bude riadne uspôsobený na prepravu.

6.3 Za záväznú objednávku sa považuje objednávka zaslaná elektronickou poštou Predávajúcemu na adresu ....... . Predávajúci je povinný najneskôr nasledujúci pracovný deň po dni doručenia objednávky potvrdiť príjem a akceptáciu objednávky, a to elektronickou poštou. Predávajúci potvrdí čas prevzatia objednávky, predpokladaný termín dodania tovaru a kúpnu cenu tovaru.

6.4 V prípade, ak Predávajúci z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) objednávku v lehote stanovenej v bode 6.2 tohto článku Dohody a to ani po telefonickej urgencii zo strany Kupujúceho, považuje sa nasledujúci pracovný deň po dni doručenia riadne vystavenej objednávky Predávajúcemu za deň akceptácie objednávky.

6.5 Neakceptovanie objednávky zo strany Predávajúceho sa považuje za podstatné porušenie Dohody a Kupujúci má právo odstúpiť od tejto Dohody v zmysle čl. IX tejto Dohody.

6.6 Miestom dodania tovaru je sídlo Kupujúceho a regionálne pracoviská Kupujúceho:

|  |  |  |  |
| --- | --- | --- | --- |
| 1 | Nitra S400 | 949 10 | Akademická 4, P.O. Box 6 |
| 2 | Bratislava - ústredie | 81526 | Hraničná 12 |
| 3 | Dunajská Streda | 929 01 | Korzo Bélu Bartóka 789/3 |
| 4 | Trnava | 917 47 | Paulínska 17 |
| 5 | Trenčín | 911 50 | Námestie Sv. Anny 7 |
| 6 | Dolný Kubín | 026 01 | ul. Jána Ťatliaka 2051/8 |
| 7 | Žilina | 011 58 | Bôrická cesta 103 |
| 8 | Levice | 934 01 | Dopravná 14 |
| 9 | Nové Zámky | 940 01 | SNP 3 |
| 10 | Rimavská Sobota | 979 01 | Družstevná 1 |
| 11 | Zvolen | 960 01 | Jána Švermu 39 |
| 12 | Poprad | 058 01 | Kežmarská 9 |
| 13 | Prešov | 080 72 | Masarykova 10 |
| 14 | Košice | 040 11  | Moldavská 12 |
| 15 | Michalovce | 071 01 | Plynárenská 4 |

6.6 Predávajúci dodá spolu s tovarom dodací list a certifikáty vzťahujúce sa na tovar v zmysle čl. III. tejto Dohody.

6.7 Jednotlivé uvedené množstvá tovaru, ktoré sú uvedené v prílohe č. 1a 2 tejto Dohody sú len predpokladanými množstvami. Kupujúci si vyhradzuje právo po dohode s Predávajúcim v prípade potreby zmeniť množstvo tovaru za menšie, resp. väčšie pri zachovaní jednotkových cien do celkovej hodnoty všetkých plnení počas platnosti a účinnosti tejto Dohody.

6.8 Dodávateľ sa zaväzuje dodať tovar do miesta plnenia uvedeného v objednávke, a to v termíne dodania tovaru uvedeného v objednávke, najneskôr do piatich (5) pracovných dní odo dňa doručenia objednávky Kupujúcim, ak sa účastníci dohody nedohodnú inak.

6.9 Dopravu do miesta dodania je povinný zabezpečiť Predávajúci na vlastné náklady a na vlastnú zodpovednosť, tak aby bola zabezpečená ochrana tovaru pred jeho poškodením a znehodnotením. Za škodu spôsobenú porušením tejto povinnosti zodpovedá Predávajúci.

6.10 Prevzatie tovaru v mieste dodania bude potvrdené zodpovedným zástupcom Kupujúceho na dodacom liste, ktorý vyhotoví Predávajúci, a na ktorom bude uvedená špecifikácia tovaru, miesto a dátum prevzatia tovaru, podpisy zodpovedných zástupcov účastníkov Dohody.

6.11 Dodanie tovaru do miesta dodania sa uskutoční výhradne v pracovné dni a v pracovnom čase, ktorý je určený Kupujúcim (pondelok – piatok, v čase 07:00 - 14:00 hod.), pričom Predávajúci aspoň deň vopred oznámi Kupujúcemu čas dodania tovaru.

6.12 Kupujúci je povinný v mieste plnenia predmetu Dohody riadne prevziať a bez zbytočného odkladu potvrdiť Predávajúcemu jeho prevzatie na samostatný doklad (dodací list). Dodaný tovar alebo jeho časť môže Kupujúci odmietnuť prevziať, ak Kupujúci zistí preukázateľné vady dodaného tovaru, nedostatočnú kvalitu tovaru, rozdiel v množstve dodaného tovaru a zámenu tovaru v porovnaní s objednávkou Kupujúceho a tiež v prípade, ak tovar nie je dodaný za dohodnutú cenu. Predávajúci zodpovedá za to, že tovar dodaný Kupujúcemu má obvyklé vlastnosti, vyplývajúce zo špecifikácie a je spôsobilý na použitie podľa špecifikácie.

 **ČI. VII.**

 **Zodpovednosť za vady tovaru, záruka, reklamácie**

* 1. Predávajúci sa zaväzuje, že dodá tovar v dohodnutom čase, v množstve, rozsahu, kvalite a v  prevedení podľa podmienok dohodnutých v Dohode.
	2. Predávajúci dodá tovar, ktorý je schválený na dovoz a predaj v Slovenskej republike, resp.

 v rámci Európskej únie a bude vyhovovať platným medzinárodným normám, STN, všeobecne záväzným právnym predpisom, európskej legislatíve a normami uvedenými v prílohe č. 1 k tejto zmluve.

* 1. Predávajúci sa zaväzuje, že tovar v čase odovzdania Kupujúcemu má a počas stanovenej záručnej doby bude mať vlastnosti stanovené technickými parametrami.
	2. Ak má tovar zjavné vady už v čase odovzdania a prevzatia, Kupujúci tovar neprevezme a vráti ho Predávajúcemu, ktorý je povinný vady odstrániť do 48 hodín od oznámenia jeho vady, ak sa strany dohody nedohodnú inak.
	3. Ak Predávajúci neodstráni vadu v dohodnutom termíne, alebo ak je vada neodstrániteľná, Kupujúci má právo, aby mu Predávajúci poskytol bezodplatne iný tovar spĺňajúci podmienky tejto Dohody.
	4. Kupujúci nie je povinný zaplatiť kúpnu cenu, ak pre vadu, ktorú nespôsobil, nemohol tovar užívať dohodnutým spôsobom.
	5. Predávajúci preberá záruku za akosť dodaného tovaru, pričom dĺžka záručnej doby na jednotlivé tovary je 24 mesiacov. Záručná doba začne plynúť odo dňa dodania tovaru Kupujúcemu a jeho prevzatia na základe dodacieho listu.
	6. Práva zo zodpovednosti za vady, ktoré sa vyskytnú v záručnej dobe, musí Kupujúci uplatniť u Predávajúceho v záručnej dobe, inak zanikajú.
	7. Kupujúci je povinný vady tovaru po ich zistení písomne oznámiť Predávajúcemu. V oznámení o vadách tovaru musí Kupujúci vady špecifikovať (opísať a uviesť, ako sa prejavujú) a uviesť, aký nárok z vád uplatňuje.
	8. Predávajúci sa zaväzuje, že vybaví reklamáciu Kupujúceho bez zbytočného odkladu, najneskôr do troch (3) pracovných dní po doručení písomného oznámenia o vadách tovaru tak, že za reklamovaný tovar dodá nový tovar bez vád.
	9. Pri zodpovednosti za vady sa strany dohody budú riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady tovaru.
	10. Vlastnícke právo k tovaru prechádza na Kupujúceho dňom riadneho splnenia záväzku, t. j. dňom potvrdenia a podpísania dodacieho listu poverenými zástupcami oboch účastníkov dohody.

 **ČI. VIII.**

Zmluvné pokuty a náhrada škody

* 1. V prípade omeškania Predávajúceho s dodaním tovaru v dohodnutých termínoch vrátane poskytnutia súvisiacich služieb, je Kupujúci oprávnený uplatniť si nárok na zaplatenie pokuty vo výške 0,5 % z celkovej ceny dodávaného tovaru na základe objednávky, za každý, aj začatý deň omeškania.
	2. V prípade omeškania Kupujúceho s úhradou faktúry v dohodnutej lehote je Predávajúci oprávnený uplatniť si nárok na úrok z omeškania maximálne vo výške určenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
	3. V prípade dodania vadného tovaru, okrem nárokov z vád tovaru upravených v § 436 Obchodného zákonníka, kupujúci je oprávnený uplatniť si nárok na zmluvnú pokutu vo výške 0,5 % z ceny vadného tovaru, ak sa účastníci dohody nedohodnú inak.
	4. V prípade, ak Predávajúci neodstráni vady tovaru podľa článku VII. odsek 7.4 tejto Dohody, bude v omeškaní s vybavením oprávnenej reklamácie podľa článku VII. odsek 7.10 tejto Dohody, Kupujúci je oprávnený uplatniť si nárok na zmluvnú pokutu vo výške 0,5% z celkovej ceny tovaru dodávaného podľa konkrétnej objednávky, za každý, aj začatý deň omeškania, ak sa účastníci dohody nedohodnú inak.
	5. Úhradou zmluvnej pokuty sa Predávajúci nezbavuje povinnosti pokračovať v plnení predmetu Dohody, ani nahradiť škodu, ktorá porušením povinností Predávajúceho vznikla.
	6. Uhradením zmluvnej pokuty tiež nezaniká nárok Kupujúceho na náhradu škody.
	7. Uplatnenie zmluvnej pokuty alebo úroku z omeškania oznámi oprávnená strana dohody doručením tzv. penalizačnej faktúry druhej strane dohody. Splatnosť penalizačnej faktúry je 30 dní odo dňa jej doručenia druhej strane dohody.
	8. Pri nebezpečenstve škody na tovare platia ustanovenia § 455 a nasl. Obchodného zákonníka.
	9. V prípade vzniku škody porušením povinností vyplývajúcich z Dohody budú účastníci dohody postupovať v súlade s príslušnými ustanoveniami Obchodného zákonníka.

**Článok XI.**

**Trvanie a ukončenie Rámcovej dohody**

* 1. Táto Dohoda sa uzatvára na dobu určitú, a to na **24 mesiacov** odo dňa nadobudnutia jej účinnosti alebo **do vyčerpania finančného limitu** uvedeného v čl. IV. bod.4.2tejto Dohody, podľa toho, ktorá skutočnosť nastane skôr.
	2. Pred uplynutím dohodnutej doby trvania tejto Dohody, resp. vyčerpaním finančného limitu, je možné túto Dohodu ukončiť:
1. okamžitým odstúpením od Dohody v prípade jej podstatného porušenia,
2. písomnou dohodou účastníkov Dohody.
	1. Na účely tejto Dohody sa jej podstatným porušením považuje:
3. omeškanie Predávajúceho s dodávkou predmetu dohody na základe objednávky o viac ako 30 (tridsať) dní;
4. dodanie predmetu Dohody, ktorý nebude spĺňať požadované množstvo, kvalitu,

rozsah, cenu alebo podmienky špecifikované v tejto dohode a v prílohe č. 1 a 2 tejto Dohody,

1. neakceptovanie objednávky zo strany Predávajúceho podľa bodu Čl. VI tejto Dohody,
2. strata oprávnenia na vykonávanie činností, ktorá bezprostredne súvisí s predmetom tejto Dohody,
3. opakované, t. j. aspoň dvakrát, poskytnutie plnenia v rozpore s touto Dohodou,
4. ak sa preukáže, že Predávajúci v ponuke predloženej vo verejnom obstarávaní predložil nepravdivé doklady, alebo uviedol nepravdivé, neúplné, alebo skreslené údaje,
5. ak je voči Predávajúcemu vedené konkurzné konanie, alebo reštrukturalizačné konanie, je v konkurze, v reštrukturalizácii, bol proti nemu zamietnutý návrh na vyhlásenie konkurzu pre nedostatok majetku,
6. ak Predávajúci vstúpil do likvidácie, alebo bola na ňu zriadená nútená správa,
7. ak je voči Predávajúcemu vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona Slovenskej národnej rady č. 563/2009 Z. z. o správe daní (daňový poriadok) a o zmene a doplnení niektorých zákonov a pod.),
8. omeškanie Kupujúceho s úhradou riadne vystavenej a Kupujúcemu preukázateľne doručenej faktúry po dobu dlhšiu ako 30 dní,
9. ak tak ustanovuje osobitný zákon alebo táto Dohoda.
	1. Odstúpenie strany dohody od tejto Dohody musí mať písomnú formu, musí byť doručené druhej strane a musí v ňom byť uvedený konkrétny dôvod odstúpenia, inak je neplatné. Odstúpenie je účinné dňom, kedy bolo doručené druhej strane. Povinnosť doručiť odstúpenie od tejto Dohody sa považuje v konkrétnom prípade za splnenú dňom prevzatia odstúpenia, alebo odmietnutím toto odstúpenie prevziať. Ak sa v prípade doručovania prostredníctvom pošty vráti zásielka s odstúpením ako nedoručená, alebo nedoručiteľná, považuje sa takáto zásielka za doručenú dňom, v ktorom pošta vykonala jej doručovanie (usilovala sa o doručenie v mieste uvedenom na obálke predmetnej zásielky); pre doručovanie je rozhodná adresa sídla strany Dohody, v nej uvedenej.
	2. Pri odstúpení od Dohody zostávajú zachované z nej vyplývajúce práva a povinnosti účastníkov dohody do dňa účinnosti odstúpenia. Strany dohody sú povinné vyrovnať všetky pohľadávky a záväzky vzniknuté do dňa účinnosti odstúpenia od Dohody.
	3. V prípade, že dôjde k porušeniu tejto Dohody, ktoré strany dohody neoznačili ako podstatné, platia pri odstúpení od Dohody pravidlá upravené príslušnými ustanoveniami Obchodného zákonníka.
	4. Odstúpenie od Dohody, alebo jej ukončenie z iného dôvodu uvedeného v bode 9.2 tohto článku, sa nedotýka práva na uplatnenie nárokov vyplývajúcich z porušenia Dohody, vrátane oprávnenia na náhradu škody, zmluvnej pokuty, riešenia sporov medzi stranami a ostatných ustanovení, ktoré podľa Dohody alebo vzhľadom na svoju povahu majú trvať aj po ukončení Dohody. Ustanovenia vzťahujúce sa k usporiadaniu vzájomných právnych vzťahov na základe tejto Dohody zostávajú v platnosti do momentu ich usporiadania.

**ČI. X.**

**Záverečné ustanovenia**

10.1 Práva a povinnosti účastníkov dohody, ktoré nie sú upravené touto Dohodou, sa riadia právnymi predpismi SR, najmä ustanoveniami Obchodného zákonníka.

10.2 Všetky spory, ktoré vzniknú z plnenia tejto Dohody budú strany dohody riešiť predovšetkým dohodou a vzájomným rokovaním.

10.3 Akákoľvek zmena tejto Dohody sa môže urobiť len formou chronologicky očíslovaných písomných dodatkov k nej, ak nie je v tejto Dohode uvedené inak.

10.4 Táto Dohoda je vyhotovená v piatich rovnopisoch, pričom Kupujúci obdrží tri vyhotovenia a Predávajúci dve vyhotovenia.

10.5 Táto Dohoda nadobúda platnosť dňom jej podpísania oboma účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv v zmysle ustanovenia § 47a ods. 1 Občianskeho zákonníka.

10.6 Strany dohody vyhlasujú, že táto Dohoda bola uzatvorená slobodne a vážne, určite a zrozumiteľne, nie v tiesni a za nápadne nevýhodných podmienok a na znak súhlasu s Dohodou k nej pripájajú svoje podpisy.

* 1. Žiadny z účastníkov dohody nie je oprávnený svoju pohľadávku postúpiť inému.
	2. Neoddeliteľnou súčasťou tejto Dohody sú jej prílohy:

Príloha č. 1 Špecifikácia predmetu zákazky

Príloha č. 2 Plánované čerpanie predmetu zákazky čiastkovými objednávkami

V Bratislave, dňa ................ V ............................., dňa ................

za Kupujúceho: za Predávajúceho:

............................................................. ................................................

 Ing. Marek Čepko konateľ

 generálny riaditeľ

Pôdohospodárskej platobnej agentúry